బొద్దుగా, ముద్దుగా ఉండే ఆయేషా టకియా పేరు చెప్పగానే... తెలుగువాళ్ళకు గుర్తొచ్చే సినిమా ‘సూపర్’. పూరీ జగన్నాథ్ దర్శకత్వంలో నాగార్జున సరసన ఆయేషా నటించారు. పన్నెండేళ్ళ క్రితం వచ్చిన ఆ సినిమాలో పోషించిన శ్రీవల్లి పాత్రకు ఉత్తమ నటిగా ఫిల్మ్ఫేర్ అవార్డుకు ఆమె నామినేట్ కూడా అయ్యారు. ఆ తరువాత మన హైదరాబాదీ నాగేశ కుకునూర్ దర్శకత్వంలో ఆయేషా నటించిన హిందీ చిత్రం ‘డోర్’. అందులో పాత్రకు ఆయేషాకు బోలెడంత పేరొచ్చింది. కొన్నాళ్ళ క్రితం ఫర్హాన అజ్మీని పెళ్ళి చేసుకున్న ఆయేషా కెమేరాకు దూరమయ్యారు. కాగా, ఈ మధ్య ఇంటర్నెట్లో ఆయేషా టకియా బొమ్మలు హల్చల్ చేశాయి. ఆమె ప్లాస్టిక్ సర్జరీ చేయించుకున్నారంటూ, ఆమె రూపురేఖల గురించి జనం తెగ కామెంట్లు చేశారు. విషయం ఏమిటని కనుక్కుంటే, ఈ ప్లాస్టిక్ సర్జరీ కబుర్లన్నీ ఉత్తిమాటలేనని ఆయేషా స్పష్టం చేశారు. ఎవరో ఉద్దేశపూర్వకంగా ఇలాంటి విష ప్రచారం చేస్తున్నారనీ, నెట్లో పెట్టిన ఫోటోలన్నీ మార్ఫింగ్ చేసి పెట్టినవనీ ఆమె ఆరోపించారు. అన్నట్లు, ఆయేషా టకియా ఇప్పుడు మళ్ళీ సినిమాల్లోకి వచ్చేందుకు సిద్ధమవుతున్నారు. ఈ ఏడాది జూలైలో ఆమె నటించే కొత్త చిత్రం షూటింగ్ మొదలవుతుందట. ఆల్ ది బెస్ట్... ఆయేషా!
boddugaa, muddugaa unde aayesha takia paeru cheppagaane... teluguvaallaku gurtoche sinima ‘super’. puri jagannath darsakatvamlo nagarjuna sarasana aayesha natinchaaru. pannendella kritam vachina aa cinemalo pooshinchina srivalli paatraku uttama natigaa filmfare avaarduku aame naminate kuudaa ayyaru. aa taruvaata mana hyderabadi nagesha kukunur darsakatvamlo aayesha natinchina hindi chitram ‘dor’. andulo paatraku aayeshaaku boledanta perochindi. konnaalla kritam farhana ajmeeni pelli chesukunna aayesha kemeraku dooramayyaaru. kaga, ee madhya internetlo aayesha takia bommalu halchal chesaayi. aame plastic sarjari cheyinchukunnarantu, aame roopurekhala gurinchi janam tega commentlu chesaru. vishayam emitani kanukkunte, ee plastic sarjari kaburlanni uttimatalenani aayesha spashtam chesaru. evaro uddesapurvakamgaa ilanti visha prachaaram chestunnarani, netlo pettina photolanni marfing chesi pettinavanii aame aaropinchaaru. annatlu, aayesha takia ippudu mallee cinemalloki vachenduku siddhamavutunnaaru. ee edaadi juulailoo aame natinche kotta chitram shooting modalavutundata. al dhi best... aayesha!